Kuinka kauan kestää lento Ranskaan?
Lentoaika Helsingistä Ranskaan vaihtelee valitusta lentoreitistä ja kohdekaupungista riippuen. Halvat lennot Ranskaan on mahdollista saada niin suorin yhteyksin kuin vaihtokenttienkin kautta. Esimerkiksi Helsingistä Pariisiin matka-aika on suorilla lennoilla alkaen noin kolme tuntia, Biarritziin noin kolme tuntia ja 45 minuuttia ja Nizzaan noin kolme tuntia ja 25 minuuttia. Mikäli valitset välilaskulliset lennot, matka-aika venyy pidemmäksi. Esimerkiksi Helsinki-Pariisi-välillä vaihdollisten lentojen kesto on vähintään noin neljä tuntia ja 30 minuuttia. Suomessa voit halutessasi aloittaa matkan Helsingin sijaan muistakin suomalaiskaupungeista, esimerkiksi Rovaniemeltä, Turusta, Tampereelta, Joensuusta tai Kuopiosta. Hyvät lentoyhteydet kotimaan sisällä tarjoaa esimerkiksi Finnair. Mikäli starttaat matkasi Helsingin ulkopuolelta, varaudu vaihtamaan konetta Helsinki-Vantaan lentokentällä tai jollakin muulla suuremmalla kentällä. Matka-aikaan on siis laskettava mukaan myös koneen vaihto ja odotusaika lentoasemalla.
fi
Mikä lento on halvin kohteeseen Ranska?
momondo-käyttäjien äskettäin löytämät halvimmat lennot kohteeseen Ranska ovat lentoyhtiön Ryanair tarjoama 24 €, lentoyhtiön Lauda tarjoama 33 € sekä lentoyhtiön easyJet tarjoama 39 €.
fi
Milloin on paras aika matkustaa Ranskaan?
Sää Ranskassa vaihtelee selvästi vuodenaikojen mukaan, ja maassa vallitseekin tyypillinen keskieurooppalainen ilmasto. Ranskan kesät ovat lämpimiä, tosin sateitakin voi esiintyä. Esimerkiksi Pariisissa kesän keskilämpötilat nousevat tavallisesti noin 25 asteen lukemiin, kun taas talvella lämpöasteita saattaa olla vain muutama. Takuuvarmoista rantakeleistä saa nauttia kesäkuukausina Välimeren äärellä Nizzassa, jossa lämpötila nousee kuumimpina viikkoina noin 30 asteen tuntumaan. Sateet ovat Välimeren rannikolla, Ranskan Rivieralla, kesäkuukausina harvinaisia. Halvat lennot Ranskaan kannattaa napata etenkin keväälle, eli maalis-, huhti- tai toukokuulle. Näinä kuukausina lentoliput Ranskaan ovat keskimääräistä edullisempia ja talven kylmimmät kuukaudet ovat takanapäin. Kevät on kaunista aikaa niin puistojen täyttämässä Pariisissa kuin Ranskan maaseutualueillakin. Esimerkiksi Lyon lähellä sijaitsevine viinitiloineen on viehättävä ja melko edullinen kevät- ja syyskohde.
fi
Mitkä lentoyhtiöt lentävät suoraan Ranskaan?
Lennot Ranskaan voi napata suorin yhteyksin monilta eri lentoyhtiöiltä, ja maahan lentävät Suomesta niin halpalentoyhtiöt kuin perinteisetkin lentoyhtiöt. Suoria reittilentoja Helsingistä Pariisiin tarjoavat suomalainen Finnair, ranskalainen Air France ja norjalainen low cost -lentoyhtiö Norwegian. Pariisissa Finnairin ja Air Francen lennot saapuvat kaupungin suurimmalle lentokentälle, Charles de Gaullen kansainväliselle lentoasemalle (Aéroport Paris-Charles-de-Gaulle). Norwegian puolestaan liikennöi pääsääntöisesti ranskalaismetropolin toiselle kansainväliselle lentokentälle, Orlyn lentoasemalle (Aéroport Paris-Orly). Helsinki-Pariisi-lentoja on tarjolla useita päivässä. Etelä-Ranskan Biarritziin, Biskajanlahden äärelle, liikennöi suorin reittilennoin Finnair, ja lentoja on yleensä tarjolla noin kaksi viikossa. Biarritzissa lennot ottaa vastaan Biarritz-Angletin lentoasema (Aéroport de Biarritz Pays Basque). Keväällä, kesällä ja syksyllä, noin maaliskuusta lokakuuhun, Finnair operoi suoria lentoja Ranskan Rivieralla sijaitsevaan Nizzaan. Näinä kuukausina Nizzan lentoja on tarjolla parhaimmillaan kaksi päivässä, ja määränpäässä Ranskassa lennot laskeutuvat Côte d’Azurin kansainväliselle lentoasemalle (Aéroport Nice Côte d’Azur) Nizzassa. Joulukuusta 2018 alkaen kotimainen Finnair tarjoaa suoria reittilentoja myös Ranskan Lyoniin. Vaihtolentojen avulla voit jatkaa halutessasi matkaa Pariisista, Nizzasta, Biarritzista ja Lyonista muillekin Ranskan lentokentille. Hyödynnä siis Ranskan käteviä kotimaan lentoja.
fi
Mitkä ovat maan Ranska suosituimmat kaupungit?
Ranska on täynnä mielenkiintoisia kaupunkeja, jos olet kiinnostunut kiertämään maata enemmänkin. Suurin osa käyttäjistämme (2 391 %) vierailee kaupungissa Pariisi useammin kuin muissa maan kaupungeissa. Alueen Ranska muita suosittuja kaupunkeja ovat muun muassa Nizza ja Lyon.
fi
Tarvitaanko Ranskaan passi tai viisumi?
Suomen kansalaiset eivät tarvitse Ranskaan viisumia, ja muutenkin EU- ja Schengen-alueella sijaitsevaan maahan matkustaminen on vaivatonta. Passia ei ole pakko ottaa Ranskan matkalle mukaan, sillä passin sijaan matkustusasiakirjaksi käy myös virallinen henkilökortti. Vaikka Schengen-maiden välillä ei ole varsinaisia rajatarkastuksia, voidaan muista EU- ja Schengen-maista saapuvia matkustajia pyytää todistamaan henkilöllisyytensä Ranskan lentokentillä. Henkilöllisyyttä ei voi todistaa esimerkiksi ajokortin avulla.
fi